సయ్యద్ అహ్మద్ పాషా ఖాద్రి

సయ్యద్‌ అహ్మద్‌ పాషా ఖాద్రి, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున యాకుత్‌పురా శాసనసభ నియోజకవర్గ శాసన సభ్యుడిగా ప్రాతినిధ్యం వహిస్తున్నాడు.

జననం, విద్యాభ్యాసం 
సయ్యద్‌ అహ్మద్‌ పాషా ఖాద్రి 1954, సెప్టెంబరు 15న సయ్యద్ ముర్తుజా పాషా క్వాద్రీ - సయ్యదా అమతుల్ కరీం దంపతులకు తెలంగాణ రాష్ట్ర రాజధాని హైదరాబాదులో జన్మించాడు. పదవ తరగతి వరకు చదువుకున్నాడు.

వ్యక్తిగత జీవితం 
సయ్యద్‌ అహ్మద్‌ పాషా ఖాద్రికి సయ్యదా అజ్గర్ ఉన్నిసాతో వివాహం జరిగింది. వారికి ఒక కుమారుడు, ఇద్దరు కుమార్తెలు ఉన్నారు.

రాజకీయ విశేషాలు
సయ్యద్‌ అహ్మద్‌ పాషా ఖాద్రి 1986 నుండి 1991 వరకు గ్రేటర్ హైదరాబాద్ మున్సిపల్ కార్పోరేషన్కు కార్పోరేటర్ గా పనిచేశాడు. ఈయన 2004 నుంచి 2014 వరకు చార్మినార్ నియోజకవర్గ శాసనసభ్యుడిగా పోటీచేసి గెలుపొందాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ అభ్యర్థిగా చార్మినార్ నియోజకవర్గం నుంచి పోటీచేసి సమీప తెలుగుదేశం పార్టీ అభ్యర్థి బాషీత్ పై 36,615 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి శాం సుందర్ రెడ్డి పై 46,978 ఓట్ల మెజారిటీతో గెలుపొందాడు.

పదవులు 
 1986 - 1991: కార్పోరేటర్, గ్రేటర్ హైదరాబాద్ మున్సిపల్ కార్పోరేషన్

ఇతర వివరాలు 
ఇరాక్, జోర్డాన్, పాలస్తీనా, సౌదీ అరేబియా, యునైటెడ్ కింగ్‌డమ్‌ మొదలైన దేశాలు సందర్శించాడు.

మూలాలు

1954 జననాలు
జీవిస్తున్న ప్రజలు
తెలంగాణ రాజకీయ నాయకులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)
హైదరాబాదు జిల్లా వ్యక్తులు
హైదరాబాదు జిల్లా రాజకీయ నాయకులు
ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
హైదరాబాదు జిల్లా నుండి ఎన్నికైన శాసన సభ్యులు
ఆంధ్రప్రదేశ్ శాసన సభ్యులు (2004)
ఆంధ్రప్రదేశ్ శాసన సభ్యులు (2009)